Alumnes de preescolar del col·legi Ausiàs March redacten una carta per a l'Ajuntament mostrant la seua preocupació pel reciclatge
20 de febrer 2020

![](/media/ybjnko2s/50c_entrega-cartas-reciclaje-alumnos-ausias-march-30.jpg)  

  

Els alumnes d'algunes classes de preescolar del CEIP Ausiàs March van assistir ahir a l'Ajuntament de Sagunt per a entregar a l'alcaldia una carta en la qual abordaven aspectes relacionats amb el reciclatge. Concretament, els xiquets i xiquetes han manifestat el seu interés a rebre els utensilis per a la separació de residus orgànics, el poal marró, per a contribuir així des del col·legi en el reciclatge de matèria orgànica.

  

L'alcaldessa per substitució, María José Carrera, va rebre l'alumnat junt al tècnic de Medi Ambient de l'Ajuntament i els va fer lliurament a cadascun d'ells d'un kit complet que facilite el reciclatge, compost per un poal de 10 litres marró per a la separació dels residus orgànics i un rotllo de bosses compostables.

  

![](/media/btshxcgj/50c_entrega-cartas-reciclaje-alumnos-ausias-march-8.jpg)  

  

María José Carrera ha assegurat que a Sagunt s'aposta pels processos de reciclatge i de reutilització de productes com a manera de reduir al màxim els efectes del canvi climàtic. Per això, la regidora considera que «**una de les maneres per a potenciar el reciclatge, i per tant la sostenibilitat del planeta, és parlar amb els xiquets i xiquetes del municipi, és fonamental que els valors mediambientals siguen promoguts des de la infància. Així, des de molt curta edat aprenen els beneficis del reciclatge i l'impacte que tenen els seus gestos diaris en la conservació de l'entorn. A més, és beneficiós perquè són ells i elles els qui ensenyen també als seus pares i mares a reciclar, si no ho estan fent encara**».

  

En esta línia, María José Carrera ha expressat que hui dia el medi ambient s'ha convertit en una preocupació creixent i que cada vegada la societat és més conscient del problema que genera el canvi climàtic. Per això, considera que, per a poder posar-li fre, és essencial que la ciutadania estiga ben informada i conscienciada.​

  

![](/media/me3nercc/50c_entrega-cartas-reciclaje-alumnos-ausias-march-26.jpg)  

*   [](http://www.facebook.com/sharer.php?u=https://aytosagunto.es/va/actualitat/alumnes-de-preescolar-del-col-legi-ausiàs-march-redacten-una-carta-per-a-l-ajuntament-mostrant-la-seua-preocupació-pel-reciclatge/ "Facebook")
*   [](http://twitter.com/share?url=https://aytosagunto.es/va/actualitat/alumnes-de-preescolar-del-col-legi-ausiàs-march-redacten-una-carta-per-a-l-ajuntament-mostrant-la-seua-preocupació-pel-reciclatge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alumnes-de-preescolar-del-col-legi-ausiàs-march-redacten-una-carta-per-a-l-ajuntament-mostrant-la-seua-preocupació-pel-reciclatge/ "Linked In")
*   [](mailto:?body=https://aytosagunto.es/va/actualitat/alumnes-de-preescolar-del-col-legi-ausiàs-march-redacten-una-carta-per-a-l-ajuntament-mostrant-la-seua-preocupació-pel-reciclatge/)